钦定古今图书集成/明伦汇编/交谊典/第071卷 > 宋册府元龟 > 《离思赋》曹植
## 钦定古今图书集成/明伦汇编/交谊典/第071卷 > 宋册府元龟 > 《离思赋》曹植

建安十六年，大军西讨马超，太子留监国，植时从焉，意有忆恋，遂作《离赋》云。

在肇秋之嘉月，将曜师而西旗。余抱疾以宾从，扶衡
轸而不怡。虑征期之方至，伤无阶以告辞。念慈君之
光惠，庶没命而不疑。欲毕力于旌旄，将何心而远之？
愿我君之自爱，为皇朝而宝己。水重深而鱼悦，林修
茂而鸟喜。